Kamil Haťapka

Kamil Haťapka (* 3. marec 1932, Spišská Nová Ves) je priekopník cyklistiky na Slovensku, úspešný cyklistický tréner, po zmene politických pomerov v novembri 1989 politik za Slovenskú národnú stranu  a diplomat.

Život 
Do Bratislavy sa Haťapkovci presťahovali v roku 1936, keď sa jeho otec stal prednostom banky. Otec neskôr počas vojnového slovenského štátu pracoval ako redaktor Národných novín v Turčianskom sv. Martine a aktívne sa zapojil do Slovenského národného povstania. Po vojne a po nástupe komunistov k moci vo februári 1948, však otca v roku 1949 zavreli do väzenia za protištátnu činnosť. Počas povstania sa mal pohybovať v brigáde Viliama Žingora. Z toho dôvodu po štúdiách (vyštudoval Priemyselnú školu presnej mechaniky a optiky v Přerově) absolvoval Kamil Haťapka vojenčinu v Pomocných technických práporoch v Petřvalde (Orlová). Po návrate do civilu pracoval ako konštruktér meracích prístrojov v podniku Meopta, neskôr odišiel pracovať do Slovnaftu Bratislava.

Po skončení aktívneho športovania sa Haťapka vypracoval na špičkového medzinárodne uznávaného trénera. Ako tréner reprezentácie československých cyklistov získal dve strieborné medaily na Majstrovstvách sveta a podieľal sa aj na úspechoch československých reprezentantov na Pretekoch mieru. Okrem toho predsedal aj Slovenskému cyklistickému zväzu a bol riaditeľom cyklistických pretekov Okolo Slovenska. Od roku 1989 až 1992 pôsobil v Mexiku, kde založil Panamerickú cyklistickú školu. Športovci pod jeho vedením získali na panamerických a stredoamerických hrách celkom 24 medailí. Po návrate do Československa vstúpil do politiky za Slovenskú národnú stranu. V roku 1992 ho zvolili za podpredsedu zahraničného výboru Snemovne národov Federálneho zhromaždenia ČSFR. Bol jedným z tých, ktorí 25. 11. 1992 prijali ústavný zákon  o zániku ČSFR, a teda priamo sa zaslúžil o vznik samostatnej a demokratickej Slovenskej republiky. V rokoch 1994 – 1996 pôsobil, ako poslanec Národnej rady Slovenskej republiky a v rokoch 1996 – 1999 v diplomatických službách. Od roku 1996 bol radcom Veľvyslanca SR v Mexiku. Počas rokov 2008 - 2010 figuroval ako člen dozornej rady Slovenského olympijského výboru. Žije v Bratislave.

Športová dráha 
Inšpirovaný titulom majstra sveta, ktorý získali československí hokejisti na majstrovstvách sveta v hokeji 1947 sa Kamil Haťapka v mladosti najskôr venoval hokeju. Hral v TKNB Bratislava. Vojenčinu chcel absolvovať v Krídla vlasti Olomouc no napokon hral za DA Orlová. Po návrate do civilu hral hokej chvíľu v Petržalke a za Slovan. Postupne však zvíťazila cyklistika.

Cyklistike sa Kamil Haťapka bez väčších úspechov postupne venoval v oddieloch ŠK Železničiar, Lokomotíva Bratislava a EZ Bratislava.

Trénerská dráha 
Prvé trénerské vzdelanie nadobudol Kamil Haťapka v roku 1952. Následne sa stal krajským inštruktorom cyklistiky. V roku 1969 sa stal zväzovým kapitánom československej cyklistiky a o rok neskôr štátnym trénerom reprezentácie Česko-Slovenska.

Trénerské pôsobiská 
 Športová škola mládeže Bratislava
 Inter Bratislava (19661976)
 Stredisko vrcholového športu Bratislava (19731980)
 reprezentácia ČSSR (19701972 a 19851987)
 reprezentácia Juhoslávie (1980)
 reprezentácia Maďarska a súčasne tím Csepel Budapešť (19821984)
 reprezentácia Mexika - všetky kategórie (19891992)

Počas pôsobenia v Mexiku s ním spolupracoval Dušan Škvarenina.

Úspechy ako tréner

Majstrovstvá sveta v cestnej cyklistike 
2x strieborná medaila s tímom ČSSR z pretekov družstiev na 100 km (1970 Leicester a 1985 Giavera del Montello)

Majstrovstvá Česko-Slovenska 
Preteky družstiev na 100km s tímom Inter Bratislava

 19741. miesto 
 19752. miesto

Preteky jednotlivcov

 1975 - 1. miesto Pavol Gálik

Preteky Mieru 

 1972 - Vlastimil Moravec - víťaz etapových pretekov, 2. miesto družstvo Česko-Slovenska
 1970 - Jiří Háva - 4. miesto v jednotlivcoch, 2. miesto družstvo Česko-Slovenska
 1986 - Jozef Regec - víťazstvo v 1. etape a niekoľko etáp v žltom tričku

Okolo Slovenska 1974 - 1. miesto Pavol Čambal

Gran premio della liberazione Roma

 1970 - jednotlivci 1. miesto Rudolf Lábus
 1971 - jednotlivci 2. miesto Rudolf Lábus, družstvá 1. miesto
 1973 - jednotlivci 2. miesto Jan Stejskal, družstvá 1. miesto Inter Bratislava
 1985 - družstvá 1. miesto družstvá

Veľká cena národov 1970 Österreichring -  družstvá 1. ČSSR a 2. miesto ČSSR B, jednotlivci 1. miesto Vasil Biľo 2. miesto Jan Smolík

Okolo Škótska 1970 - 1. miesto družstvá, 2. miesto jednotlivci Alois Holík

Giro ciclistico Bergamasco 1971 - jednotlivci 1. miesto Rudolf Labus, 2. miesto Alois Holík

Okolo Alžíru 1972 - družstvá: 2. miesto jednotlivci: 2. a 3. miesto

Giro regione 1985 - 1. miesto v družstvách

Počas pôsobenia v Csepeli Budapešť vyhral jeho zverenec Szúcs preteky v Taliansku.

Počas pôsobenia v Mexiku - 24 medailí z Panamerických a Centroamerických hier.

Funkcionárska dráha 
 v rokoch 19761989 pôsobil v Ústrednom výbore Československého zväzu telesnej výchovy Bratislava
 v rokoch 19911992 predseda Slovenského zväzu cyklistiky

Kamil Haťapka bol členom Slovenského olympijského výboru.

Politická dráha 

 1992poslanec Federálneho zhromaždenia ČSFR, predseda Zahraničného výboru
 1993Hlavný radca pre styk s verejnosťou Kancelárie prezidenta Slovenskej republiky
 19941996poslanec Národnej rady Slovenskej republiky, predseda Výboru pre vzdelanie, vedu, kultúru a šport
 19961998diplomatické služby v Kostarike a Mexiku ako Chargé d’affaires

Ocenenia 

 Vzorný a zaslúžilý tréner I. triedy
 Strieborné kruhy SOV
 Čestný člen SOV
 Cena Fair Play SOV
 Certifikát predsedu Medzinárodného olympijského výboru „Za rozvoj olympizmu v Slovenskej republike“
nositeľ Radu Andreja Hlinku II. triedy „Za mimoriadne zásluhy za vznik Slovenskej republiky“
nositeľ významných ocenení Spojených štátov mexických

Zaujímavosti 

 Kamil Haťapka hodlal založiť športový klub už v období, keď pracoval v Meopte. Podarilo sa mu to až po odchode do Slovnaftu, keď založil TJ Inter Slovnaft Bratislava ako aj cyklistický oddiel spadajúci pod túto telovýchovnú jednotu. Asistoval mu pritom Karol Menschy.
 Prvé pôsobenie pri československej reprezentácii Kamil Haťapka ukončil potom, ako sa ani po víťazstvách na Pretekoch mieru a na predolympijských pretekoch nedostal na olympiádu do Mníchova ako tréner.
 Svoje druhé pôsobenie pri československej reprezentácii ukončil Kamil Haťapka po roztržke, keď ho chceli obviniť, že to bol on, kto si vymyslel ťažkú časovku jednotlivcov končiacu pod skokanskými mostíkmi v Harrachove.
 Kamil Haťapka je spoluzakladateľ pretekov Okolo Slovenska.
 Podľa Ústavu pamäti národa bol Kamil Haťapka od roku 1965 evidovaný ako agent ŠtB s krycím menom „Ťapka“. Od roku 1972 bol evidovaný ako Dôverník. Kamil Haťapka podľa vlastných slov žiadnu spoluprácu s ŠtB neinicioval.

Referencie

Externé odkazy 
AŠK Inter Bratislava

Slovenskí tréneri
Slovenskí športoví funkcionári
Slovenskí politici
Poslanci NR SR (1994 – 1998)
Poslanci česko-slovenského Federálneho zhromaždenia
Politici SNS (1990)
Osobnosti zo Spišskej Novej Vsi